যোগীরাজ্যে দলিত নাবালিকাকে গণধর্ষণ, গ্রেফতার ৪, অধরা ১

ওয়েবডেস্ক- যোগী রাজ্যে (Yogi State) নারী নিরাপত্তা (Women Security) শিকেয়! এক দলিত নাবালিকাকে (Dalit Minor) গণধর্ষণ (Gang-raped) ঘিরে উত্তেজনা ছড়িয়েছে। শনিবার উত্তরপ্রদেশের (Uttarpradesh)  লখনউয়ের বানথারায় গণধর্ষণের ঘটনা ঘটে। নির্যাতিতার এক বন্ধুকেও মারধর করা হয়েছে। রবিবার পুলিশ জানিয়েছে, ঘটনায় অভিযুক্তদের মধ্যে পাঁচ জনের মধ্যে চার জনকে গ্রেফতার করা হয়েছে।

কৃষ্ণনগর এলাকার অতিরিক্ত পুলিশ কমিশনার বিকাশ কুমার পাণ্ডে (Additional Commissioner of Police Vikas Kumar Pandey) জানিয়েছেন, ওই ছাত্রীর বয়স ১৭। একাদশ শ্রেণির পড়ুয়া। শনিবার দুপুর ১২ টা নাগাদ এক আত্মীয়ের বাড়িতে বেড়াতে যাওয়ার জন্য বেরিয়েছিল সে। বানথারা এলাকায় একটি পেট্রোল পাম্পের কাছে মেয়েটি তার বন্ধুর সঙ্গে কথা বলার জন্য দাঁড়িয়েছিল। সেই সময় পাঁচ জন অজ্ঞাত পরিচয়, তাদের কাছে আসে। ওই ছাত্রীর বন্ধুকে মারধর করে। বন্ধু এলাকা থেকে পালিয়ে যায়। এর পর ওই দলিত ছাত্রীর উপর গণধর্ষণ চালায় বলে অভিযোগ। এই ঘটনার কথা কাউকে বললে খুন করা হবে বলে হুঁশিয়ারি দেওয়া হয়। ওই নাবালিকা তার এক আত্মীয়কে বিষয়টি জানায়। তিনিই পুলিশে এই ঘটনার কথা জানান।

আরও পড়ুন- উত্তরপ্রদেশে মৌলবির স্ত্রী-শিশুকন্যাদের খুনের ঘটনায় গ্রেফতার ২!

বিকাশ কুমার পাণ্ডে জানিয়েছেন, এই অভিযোগ দায়ের হওয়ার পরেই তদন্ত শুরু করে পুলিশ। দুষ্কৃতীদের নাগালে পেতে একাধিক টিম গঠন করা হয়। অভিযোগ দায়েরের কয়েক ঘণ্টার মধ্যেই গ্রেফতার করা হয় দুজনকে। অভিযুক্তরা হরনোই স্টেশনের কাছে আছে জানার পর শনিবার রাতে সেখানে অভিযান চালানো হয়। পুলিশকে দেখেই পালাতে যায় দুই দুষ্কৃতী, তখনই লক্ষ্য করে পায়ে  গুলি চালায় চালায়। এক অভিযুক্তের পায়ে লাগে। তখনই তাকে হাতেনাতে পাকরাও করা হয়। তার কাছ থেকে একটি বেআইনি পিস্তল উদ্ধার হয়েছে। অন্য জন পালিয়ে গিয়েছে। তার খোঁজ চলছে। অপর এক এলাকা থেকে আরও এক অভিযুক্তকে গ্রেফতার করেছে পুলিশ।

নির্যাতিতার মেডিক্যাল টেস্ট করা হয়েছে জানিয়েছেন বানথারা এলাকার পুলিশ আধিকারিক রানা রাজেশ কুমার।

দেখুন আরও খবর-